《题吴学士先生白楼三首 其二》
明代·孙承恩

心远何妨近市廛，直于太古溯先天。至文亦自元从质，大雅谁先独尚玄。

外扰不令纷俗虑，内观无自染尘缘。东溟月上西窗白，正是先生稳坐禅。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。